 ROMANTIZMUS  19.storočie  
  
V období romantizmu hudobníci tvorili pre široký okruh obecenstva, ktoré počúvalo hudbu vo verejných koncertných sálach a operných divadlách. Mnohí skladatelia nielen tvorili, ale aj majstrovsky interpretovali (hrali) svoje skladby. Veľa skladieb sa komponovalo aj pre KLAVÍR. V romantizme sa rozšíril ORCHESTER o dychové nástroje, harfu. Skladatelia sa inšpirovali aj ľudovou hudbou.  
Obdobie romantizmu sa delí na 3 etapy:  
1. ranný romantizmus  
2. novoromantizmus  
3. neskorý romantizmus  
Dôraz sa kladie na cit a fantáziu, záujem o prírodu - príroda je témou v skladbách.  
  
Hudobní skladatelia:  Franz Schubert, Johann Strauss ml., Johannes Brahms, Hector Berlioz a mnoho ďalších...  
  
Svoje miesto v romantizme má aj PIESEŇ a TANEC.  
  
                                             **PIESEŇ**  
  
Franz SCHUBERT bol nazývaný kráľ piesní, lebo počas svojho krátkeho života skomponoval 600 piesní. Okrem toho tvoril symfónie, kvartetá, klavírne skladby, komorné skladby.

Vypočujte si od neho pieseň Pstruh:  
<https://www.youtube.com/watch?v=SqwtB1hajJ4>  
Melódiu tejto piesne použil Schubert ako tému vo svojom kvintete Pstruhové kvinteto.  
  
Ďalšia pieseň s názvom Kam? je z piesňového cyklu Krásna mlynárka a je o putovaní mlynárskeho mládenca a hľadaní zmyslu života. Zložitejšia pieseň, kde sa melódia neustále rozvíja, sa nazýva PREKOMPONOVANÁ PIESEŇ.  
  
Vypočuj si pieseň: F.Schubert: Kam? <https://www.youtube.com/watch?v=eS8K-y7mD6s>  
  
                                           **TANEC**  
  
Učili sme sa, že v klasicizme bol rozšírený tanec menuet, v romantizme je to VIEDENSKÝ VALČÍK.  
Johann STRAUSS ml. povýšil valčík na hudobnú báseň. Bol nazývaný kráľom valčíkov. Najznámejší je Valčík na krásnom modrom Dunaji, ktorý ste už určite počuli:  
  
<https://www.youtube.com/watch?v=J0xEkCC_CF0&t=94s>  
  
Tak ako v 18.storočí bol súčasťou symfónií menuet, v 19.storočí je to valčík. Hector BERLIOZ , tvorca prvej programovej symfónie (ktorá mala dej), použil vo svojej FANTASTICKEJ SYMFÓNII valčík v 2.časti. Má názov PLES. Vypočuj si skladbu:  
  
<https://www.youtube.com/watch?v=dMbWdkJAb9I>  
  
Zopakujme si intervaly.

**Úloha**: **utvor** - m3 od tónu d, v3 od tónu d, č4 od tónu f, zm4 od tónu f, v2 od tónu bé, m2 od tónu b